|  |  |
| --- | --- |
| **MESTNA OBČINA PTUJ**  ŽUPAN |  |

Številka: 478-278/2017

Datum: 6. 3. 2018

**MESTNEMU SVETU**

**MESTNE OBČINE PTUJ**

**Zadeva: Predlog Sklepa o prodaji nepremičnin katastrska občina 400 Ptuj parceli 2780/2 in 2785/21**

Na podlagi 23. člena Statuta Mestne občine Ptuj (Uradni vestnik Mestne občine Ptuj, št. 9/07)

in 76. člena Poslovnika Mestnega sveta Mestne občine Ptuj (Uradni vestnik Mestne občine

Ptuj, št. 12/07, 1/09, 2/14, 7/15 in 9/17), predlagam mestnemu svetu v obravnavo in sprejem

predlog Sklepa o prodaji nepremičnin katastrska občina 400 Ptuj parceli 2780/2 in 2785/21.

**Miran SENČAR,**

**župan Mestne občine Ptuj**

Priloga:

* predlog sklepa z obrazložitvijo

Predlog

Marec 2018

Na podlagi 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj, na \_\_\_ seji, dne \_\_\_ marca 2018, na predlog župana sprejel naslednji

**S K L E P**

Prodata se nepremičnini katastrska občina 400 Ptuj:

* parcela 2780/2 (ID 1539019), v izmeri 74 m2 in
* parcela 2785/21 (ID 3548137), v izmeri 8 m2.

Nepremičnini se prodata kot celota, skupaj v izmeri 82 m2.

Izhodiščna vrednost nepremičnin znaša 2.050,00 EUR (25,00 EUR/m2). V vrednosti ni zajet davek.

Prodaja navedenih nepremičnin se v skladu s 54. členom Zakona o stvarnem premoženju države in samoupravnih lokalnih skupnosti opravi po metodi neposredne pogodbe.

Ta sklep prične veljati z dnem sprejema na Mestnem svetu Mestne občine Ptuj.

Številka: 478-278/2017

Datum:

O b r a z l o ž i t e v :

**a.) Pravna podlaga:**

Predlagana prodaja se bo izvedla v skladu z določili Zakona o stvarnem premoženju države in samoupravnih lokalnih skupnosti (Uradni list RS, št. 11/18) po metodi neposredne pogodbe. Namera o sklenitvi neposredne pogodbe bo objavljena na spletni strani Mestne občine Ptuj najmanj 20 dni pred nameravano sklenitvijo neposredne pogodbe in bo objavljena najmanj 20 dni. Prodajalec bo z zainteresiranimi osebami opravil pogajanja o ceni in o drugih pogojih pravnega posla. Navedena nepremičnina se bo prodala na podlagi Sklepa o določitvi skupne vrednosti nepredvidenih pravnih poslov, ki niso zajeti v Načrtu ravnanja z nepremičnim premoženjem Mestne občine Ptuj za leto 2018 (Ur. vestnik Mestne občine Ptuj, št. 2/18). Gradivo je predhodno obravnavala Komisija za ravnanje s stvarnim premoženjem Mestne občine Ptuj.

**b.) Predmet in obseg stvarnega premoženja:**

* Nepremičnini v katastrski občini 400 Ptuj:
* parcela 2780/2, v izmeri 74 m2,
* parcela 2785/21, v izmeri 8 m2, skupne površine 82 m2.

****

* Nepremičnini ležita na območju stavbnih zemljišč; v območju stanovanjskih površin enota urejanja prostora: BT 19.
* Prostorski izvedbeni akt: OPN
* Nepremičnini v naravi že predstavljata del dvorišča stanovanjske stavbe, ki stoji na sosednji nepremičnini katastrska občina 400 Ptuj parcela 2822/1.
* Nepremičnini bosta prodani kot kompleks po načelu videno kupljeno.

**c.) Pravni pregled stanja stvarnega premoženja:**

Nepremičnini sta v lasti Mestne občine Ptuj do celote (1/1) in sta brez obremenitev.

**č.) Ocenitev stvarnega premoženja:**

Komisija za ravnanje s stvarnim premoženjem Mestne občine Ptuj je sklenila, da se pri razpolaganju s predmetno nepremičnino upošteva vrednost, po kateri se je odsvojilo primerljive nepremičnine.

V skladu z navedenim tako vrednost nepremičnin katastrska občina 400 Ptuj parceli 2780/2 in 2785/21 znaša 2.050,00 EUR (25,00 EUR/m2).

**d.) Stroški pravnega posla:**

Kupec prevzame stroške davka, stroške notarskih storitev ter stroške vknjižbe lastninske pravice na svoje ime in v svojo korist v zemljiški knjigi.

Na podlagi navedenega mestnemu svetu predlagam obravnavo in sprejem sklepa v predloženem besedilu.

Pripravila: Miran SENČAR,

Nina M. Ogrizek župan Mestne občine Ptuj